stanford-oval/wikipedia huggingface dataset:
Silta salaiseen maahan

| Silta salaiseen maahan> Bridge to Terabithia.Alkuperäisteos |
| --- | --- |
Kirjailija:  Katherine Paterson
Kieli:  englanti
Genre:  nuortenkirjallisuus, fantasia
Julkaistu:  1977
Suomennos
Suomentaja:  Leila Ojasen johtama työryhmä
Kustantaja:  WSOY
Julkaistu:  1979
Ulkoasu:  kovakantinen
Sivumäärä:  147
ISBN:  951-0-09494-3
Löydä lisää kirjojaKirjallisuuden teemasivulta
Silta salaiseen maahan (engl. Bridge to Terabithia) on yhdysvaltalaisen Katherine Patersonin kirjoittama nuortenkirja. Englanninkielinen alkuteos julkaistiin 1977 ja suomennos kaksi vuotta myöhemmin WSOY:n kustantamana. Kirjan suomensi Leila Ojasen johtama Tampereen kieli-instituutin 2. kurssin työryhmä.
Silta salaiseen maahan sai vuonna 1978 Amerikan kirjastoseuran jakaman Newbery-mitalin, joka myönnetään vuosittain parhaalle amerikkalaiselle nuortenromaanille.
Kirjan tapahtumat sijoittuvat Yhdysvaltoihin Virginian syrjäseudulle. Päähenkilöt ovat nuoria, ja kirjassa kuvataan heidän suhteitaan perheeseensä ja koulutovereihinsa. Kirjan idea syntyi Patersonin David-pojan parhaan ystävän kuoltua kahdeksanvuotiaana.
Kirjan pohjalta on tehty kaksi elokuvaa. Ensimmäinen, vuonna 1985 ilmestynyt televisioelokuva, ei ollut erityisen uskollinen sovitus eikä Paterson ollut osallisena sen työstämisessä. Vuonna 2007 sen sijaan ilmestyi Walden Median tuottama teatterielokuva, sekin nimeltään Silta salaiseen maahan, jossa tuottajana ja toisena käsikirjoittaja toimi kirjailijan poika David L. Paterson – sama jonka lapsuusystävän kuolemasta kirja sai alkunsa.
Tarina

Jess Aarons on kymmenvuotias poika, joka elää pienellä maatilalla vanhempiensa ja neljän siskonsa kanssa. Perhe on melko köyhä, vaikka isä käykin töissä kaupungissa. Kesälomalla Jess harjoittelee kotipihassa juoksua ollakseen seuraavana lukuvuonna koulun nopein juoksija. Syksyllä Jessin naapuriin muuttaa Burken perhe. Heidän tyttärensä Leslie herättää heti huomiota erikoisella pukeutumisellaan ja harrastuksillaan. Jess ei pidä siitä, että uusi naapuri koettaa koulussa lyöttäytyä hänen seuraansa, kun pojat valmistautuvat juoksukilpailuun. Leslie pääsee kuitenkin kilpailuun mukaan ja voittaa sen. Tytölle häviäminen on niin noloa, että juoksukilpailut loppuvat siihen. Myös Jess on harmissaan häviöstään, mutta tutustuttuaan paremmin Leslieen heistä tulee parhaat ystävykset.
Leslien vanhemmat ovat kirjailijoita, ja heidän kotonaan luetaan paljon. Leslie tuntee monia mielikuvituksellisia tarinoita, ja hän keksii Jessin ja Leslien oman salaisen valtakunnan, Terabithian. Seikkaillessaan Leslien kanssa Terabithiassa Jess oppii paljon asioita, joista hänelle on hyötyä arkielämässä. Hän oppii kohtaamaan vaikeat asiat ja selviytymään niistä. Myöhemmin Leslie kuitenkin kuolee pudottuaan köyden katkettua jokeen.
Shū Mogi

| Henkilötiedot |
| --- | --- | --- |
Koko nimi: Shū Mogi
Syntymäaika: 15. tammikuuta 1999 (ikä 25)
Syntymäpaikka: Kanagawa, Japani
Kansalaisuus:  Japani
Pelipaikka: Maalivahti
Pituus: 195 cm
Seurat
| Vuodet | Seura | O (M) |
| 2017– | Cerezo Osaka |  |
Maajoukkue
| 2019 | Japani U-20 |  |
Shū Mogi (jap. 茂木 秀, Mogi Shū; s. 15. tammikuuta 1999 Kanagawa) on japanilainen jalkapalloilija.
Jalkapallomaajoukkue

Mogi kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
El Tarfin maakunta

| El Tarfin maakunta |
| --- | --- |
 El Kalan kansallispuisto.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  El Tarf
Pinta-ala:  2 912,65 km²
Väkiluku (2019):  474 000
El Tarfin maakunta (arab. ولاية الطارف‎, Wilāyat aṭ-Ṭarf) eli wilaya on hallintoalue Algerian koillisosassa. Sen keskus on El Tarfin kaupunki. Maakunnan pinta-ala on 2 912,65 neliökilometriä. Asukkaita on 474 000 henkeä (vuonna 2019, arvio).
El Tarfin maakunta rajoittuu etelässä Souk Ahrasin, lounaassa Guelman ja lännessä Annaban maakuntiin, pohjoisessa Välimereen ja idässä Tunisiaan. Maisemaa leimaavat kapea rannikkovyöhyke, tasanko sekä etelän metsät ja vuoret. Seudulla vallitsee välimerenilmasto. Kuuma ja kuiva kausi kestää toukokuusta lokakuuhun ja leuto ja kostea kausi marraskuusta huhtikuuhun. Vuotuinen sademäärä on 1 300 millimetriä.
Maakunta jakautuu hallinnollisesti 7 piirikuntaan eli daïraan, joihin kuuluu 24 kuntaa. Piirikuntien keskukset ovat Ben Mhidi, Besbes, Bouhadjar, Bouteldja, Dréan, El Kala ja El Tarf.
El Tarfin kautta kulkee Algerista Tunisian rajalle johtava valtatie A2. Maakunnan länsiosassa on Souk Ahrasin ja Annaban välinen rautatie. Lähin lentokenttä sijaitsee Annabassa. El Kalan kunnassa toimii kaksi kalastussatamaa.
Maakunnan pääelinkeinot ovat maa- ja metsätalous sekä matkailu. Tärkein viljelykasvi on tomaatti. El Tarfissa toimii Chadli Bendjedidin yliopisto.
Nähtävyyksiin kuuluvat El Kalan kansallispuisto järvineen, kuumat lähteet, dolmenit sekä historialliset ja arkeologiset kohteet.
Harriet Wallberg

| Harriet Wallberg |
| --- | --- |
 Harriet Wallberg vuonna 2008.
Henkilötiedot
Syntynyt: 25. toukokuuta 1956 (ikä 68)
Kansalaisuus:  Ruotsi
Ammatti:  fysiologian professori
Koulutus ja ura
Tutkinnot:  Karoliininen instituutti (MD 1986, Ph.D. 1987)
Instituutti:  Karoliininen instituutti
Aiheesta muualla
Harriet Wallberg
Gun Harriet Wallberg Henriksson (s. 25. toukokuuta 1956) on ruotsalainen kliinisen fysiologian erikoislääkäri ja Karoliinisen instituutin fysiologian professori. Hän toimi Karoliinisen instituutin rehtorina (2004–2012) ja kanslerina (6/2014–9/2016), kunnes hänet vapautettiin tästä tehtävästä, koska hän oli osaltaan vaikuttanut italialaisen kirurgi-tutkija Paolo Macchiarinin palkkaamiseen Karoliiniseen instituuttiin.
Wallberg opiskeli ensin liikunnanopettajaksi Tukholmassa (GIS, 1975–1977) ja sitten lääkäriksi Karolisessa instituutissa (LL 1986). Hän väitteli vuonna 1987. Vuonna 1988 hänestä tuli Karoliinisen instituutin dosentti. Hän suoritti kliinisen fysiologian erikoistumisen 1993.
Suomen Tiedeseuran ulkomainen jäsen vuodesta 2006.
Aiheesta muualla

Kuvia tai muita tiedostoja aiheesta Harriet Wallberg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Harriet Wallberg
Käännös suomeksi
Pitkärannan lasitehdas

Beda Stjernschantz maalasi lasinpuhaltajia Pitkärannassa 1894.
Pitkärannan lasitehdas toimi Laatokan Karjalassa Impilahden Pitkärannassa vuosina 1887–1899. Tehtaassa valmistettiin värittömiä ja tummia lasipulloja joita vietiin Venäjän markkinoille. Tehdas valmisti vuonna 1895 10 miljoonaa lasipulloa vuodessa ja siellä työskenteli 605 työntekijää.
Pitkärannan lasitehdas lopetti toimintansa kun lasipullojen vienti Venäjälle tuli kannattamattomaksi kohonneiden tullimaksujen takia.
Shōya Nakajima

| 0 | 1 | 2 |
| --- | --- | --- |

Henkilötiedot
Koko nimi: Shōya Nakajima
Syntymäaika: 23. elokuuta 1994 (ikä 30)
Syntymäpaikka: Hachiōji, Japani
Kansalaisuus:  Japani
Pelipaikka: Keskikenttäpelaaja
Pituus: 167 cm
Seura
Seura: FC Porto
Pelinumero: 10
Seurat
| Vuodet | Seura | O (M) |
| 2012–2013 2014 2014–2017 2017–2018 2019 2019– | Tokyo Verdy Kataller Toyama FC Tokyo Portimonense SC Al-Duhail FC Porto | 29 (6) 28 (2) 51 (6) 42 (15) 7 (1)  () |
Maajoukkue
| 2018– | Japani | 18 (5) |
 Seurajoukkueuran tilastot kattavat vain kansalliset sarjat.
Shōya Nakajima (jap. 中島 翔哉, Nakajima Shōya; s. 23. elokuuta 1994 Hachiōji) on japanilainen jalkapalloilija.
Jalkapallomaajoukkue

Nakajima kuului Japanin U-23 joukkueeseen kesäolympialaisissa 2016, joissa Japani putosi ensimmäisellä kierroksella. Hän debytoi Japanin A-maajoukkueessa maaliskuussa 2018. Hän on pelannut 18 maaottelua ja tehnyt niissä viisi maalia.
Aiheesta muualla

Soccerway
Japanin joukkue – Jalkapallo kesäolympialaisissa 2016
1 Kushibiki |
2 Muroya |
3 Endō |
4 Fujiharu |
5 Ueda |
6 Shiotani |
7 Harakawa |
8 Ōshima |
9 Yajima |
10 Nakajima |
11 Suzuki |
12 Nakamura |
13 Kōroki |
14 Ideguchi |
15 Kamekawa |
16 Asano |
17 Iwanami |
18 Minamino |
Valmentaja Teguramori
Japanin joukkue – Copa América 2019
1 Kawashima |
2 Sugioka |
3 Nakayama |
4 Itakura |
5 N. Ueda |
6 Watanabe |
7 Shibasaki |
8 Itō |
9 Maeda |
10 Nakajima |
11 Miyoshi |
12 Kojima |
13 A. Ueda |
14 Hara |
15 Suga |
16 Tomiyasu |
17 Matsumoto |
18 Okazaki |
19 Iwata |
20 Abe |
21 Kubo |
22 Tatsuta |
23 Ōsako |
Valmentaja Moriyasu
Pr

Pr tarkoittaa seuraavia:
praseodyymi, kemiallinen merkki Pr, alkuaine
tiedotus- ja suhdetoiminta, PR, englannin sanoista public relations, yrityksen tai järjestön suhteiden hankintaa ja ylläpitoa, mainostusta
noutoposti, PR, p.r., ranskan sanoista poste restante, postitoimipaikasta haettava postilähetys
kiittääkseni, p.r., ranskan sanoista pour remercier, käyntikortin vasempaan alakulmaan lisättävä merkintä
Philippine Airlines, IATA-koodi PR, lentoyhtiö
Puerto Rico, ISO 3166-1 -koodi PR, valtio tai muu maantieteellinen alue
Puerto Rico, postilyhenne PR, Yhdysvaltain hallitsema alue
Partito Radicale, PR, italialainen puolue
Punainen Risti, P.R., avustusjärjestö, Punainen Risti
prosessioikeus, Pr, oikeudenala
prikaatin eli joukko-osaston lyhenne, Pr
PageRank, PR, Googlen käyttämä järjestelmä, jolla mitataan sivujen tärkeyttä niihin johtavien hyperlinkkien perusteella
Project Reality, PR, Battlefield 2 -tietokonepelin modifikaatio.
Prandtlin luku, Pr, dimensioton suure, joka kuvaa aineelle ominaista liikemäärän ja termisen diffuusion suhdetta.
per rectum , peräsuolen kautta (lääketiede)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pr”, voi hakea sivunnimihaulla, laajalla sivunnimihaulla tai tekstihaulla.
Policarpio Calizaya

Policarpio Calizaya Huaca (s. 10. syyskuuta 1962) on bolivialainen entinen yleisurheilija, joka kilpaili kestävyysjuoksussa. Hän osallistui urallaan kolmiin olympialaisiin vuosina 1988–1996. Calizaya kilpaili Soulissa 1988 10 000 metrin matkalla, mutta putosi ensimmäisellä kierroksella. Hän osallistui 10 000 metrin lisäksi myös 5 000 metrille Barcelonan olympialaisissa 1992, muttei päässyt kummassakaan lajissa jatkoon. Calizaya juoksi maratonin Atlantan kisoissa 1996 ja sijoittui 91:nneksi jättäen taakseen 20 maaliin asti päässyttä urheilijaa.
Ennätykset

Lähde: Sports-reference
5 000 m: 14.22,8 (1983)
10 000 m: 29.19,52 (1984)
Maraton: 2.21.48 (1996)
Shōzō Tsugitani

| Henkilötiedot |
| --- | --- | --- |
Syntymäaika: 5. kesäkuuta 1940
Syntymäpaikka: Japani
Kuolinaika: 2. kesäkuuta 1978 (37 vuotta)
Pelipaikka: Keskikenttäpelaaja
Seurat
| Vuodet | Seura | O (M) |
| 1963-1967 | Mitsubishi Motors |  |
Maajoukkue
| 1961-1965 | Japani | 12 (4) |
Shōzō Tsugitani (jap. 継谷 昌三; 5. kesäkuuta 1940 – 2. kesäkuuta 1978) oli japanilainen jalkapalloilija.
Jalkapallomaajoukkue

Tsugitani edusti Japanin maajoukkuetta vuosina 1961–1965. Hän osallistui muun muassa kesäolympialaisiin 1964.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1961 | 2 | 0 |
| 1962 | 2 | 0 |
| 1963 | 5 | 4 |
| 1964 | 1 | 0 |
| 1965 | 2 | 0 |
| Yhteensä | 12 | 4 |
Pitkäpyrstöräätäli

| Pitkäpyrstöräätäli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Räätälit Orthotomus
Laji::  sutorius
Kaksiosainen nimi
 Orthotomus sutorius  (Pennant, 1769) 
Katso myös
   Pitkäpyrstöräätäli Wikispeciesissä   Pitkäpyrstöräätäli Commonsissa 
Infobox OKNimi-testi OKIUCN-testi OK: 
Pitkäpyrstöräätäli (Orthotomus sutorius) on eteläaasialainen varpuslintu. Sen laaja elinympäristö ulottuu Pakistanista, Intiasta ja Sri Lankasta Kaakkois-Aasiaan, eteläiseen Kiinaan ja Jaavalle. Lajista tunnetaan yhdeksän alalajia. Thomas Pennant kuvaili lajin holotyypin Sri Lankasta 1769.
Harriet Silius

Harriet Margareta Silius (s. 25. tammikuuta 1948 Turku) on suomalainen naistutkija ja professori.
Silius opiskeli Åbo Akademissa ja suoritti valtiotieteen maisterin tutkinnon 1971 ja lisensiaatintutkinnon 1986 ja väitteli tohtoriksi vuonna 1992 tutkielmalla Den kringgärdade kvinnligheten. Hän on tehnyt työuransa Åbo Akademin palveluksessa opintosihteerinä, tutkijana ja assistenttina, ja hänet nimitettiin naistutkimuksen professoriksi vuonna 1997. Hän johti eurooppalaista naistutkimuksen verkostoa (AOIFE) vuosina 1996–1999 ja toimi aikakauskirjan Nordic Journal of Women’s Studies päätoimittajana 1996–1999.
Siliuksen puoliso oli kanslianeuvos Roger Broo. Heillä on kolme lasta.
Julkaisuja

1986 – Baroner, byråkrater och blåbär: Förvaltningsreformen vid Åbo akademi. En studie av fyra delreformer och deras funktioner
1989 – Kvinnor i mansdominerade yrken: Läkare, ingenjörer, jurister (toimite)
1992 – Den kringgärdade kvinnligheten: Att vara kvinnlig jurist i Finland (väitöskirja)
Shū Kamo

| Henkilötiedot |
| --- | --- | --- |
Koko nimi: Shū Kamo
Syntymäaika: 29. lokakuuta 1939 (ikä 84)
Syntymäpaikka: Ashiya, Japani
Kansalaisuus:  Japani
Pelipaikka: Hyökkääjä
Pituus: 178 cm
Seurat
| Vuodet | Seura | O (M) |
| 1965–1967 | Yanmar Diesel | 14 (1) |
Valmennusura
1974–1984 1985–1989 1991–1994 1994–1997 1999–2000: Nissan Motors Nissan Motors Yokohama Flügels Japani Kyoto Purple Sanga
 Seurajoukkueuran tilastot kattavat vain kansalliset sarjat.
Shū Kamo (jap. 加茂 周, Kamo Shū; s. 29. lokakuuta 1939 Ashiya) on japanilainen jalkapalloilija ja jalkapallovalmentaja.
Ura

Joulukuussa 1994 Kamosta tuli Japanin maajoukkueen päävalmentaja.
Aiheesta muualla

Japanin jalkapalloliitto
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Pilviškiai

| Pilviškiai |
| --- | --- |
 Pilviškiain keskustaa.
 vaakuna
 Pilviškiai
 Koordinaatit: 54°43′19″N, 23°13′19″E 
Valtio:   Liettua
Lääni:  Marijampolė
Kunnallispiiri:  Vilkaviškisin kunnallispiiri
Väkiluku (2001):  1 493 
Infobox OKVirheellinen NIMI-arvo: 
Pilviškiai on kauppala Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 1 493 asukasta.
Sean Penn

| Sean Penn |
| --- | --- |
 Sean Penn Berliinin elokuvajuhlilla vuonna 2023.
Henkilötiedot
Koko nimi:  Sean Justin Penn
Syntynyt: 17. elokuuta 1960 (ikä 64) Los Angeles, Kalifornia, Yhdysvallat
Ammatti:  näyttelijä, elokuvaohjaaja
Puoliso:  Madonna (1985–1989) Robin Wright (1996–2010) Charlize Theron (2013—2015)
Näyttelijä
Merkittävät roolit:  Sweet and Lowdown Minä olen Sam Menneisyyden ote Milk
Palkinnot
 Parhaan miespääosan Oscar  2003 Menneisyyden ote  2008 Milk 
Aiheesta muualla
IMDb 
Elonet
Sean Justin Penn (s. 17. elokuuta 1960 Los Angeles, Kalifornia, Yhdysvallat) on yhdysvaltalainen kahdesti Oscarilla palkittu näyttelijä ja elokuvaohjaaja.
Tausta

Penn syntyi vuonna 1960 Santa Monicassa Kaliforniassa. Hänellä on isänsä puolelta aškenasijuutalaiset sukujuuret ja äitinsä puolelta irlantilais-italialaiset sukujuuret.
Pennin pikkuveli oli lähinnä Reservoir Dogs -elokuvasta tunnettu näyttelijä Chris Penn, joka kuoli sydänlaajentumaan tammikuussa 2006. Isoveli Michael Penn on laulaja-lauluntekijä. Heidän äitinsä on näyttelijä Eileen Ryan ja heidän isänsä oli vuonna 1998 kuollut näyttelijä ja ohjaaja Leo Penn.
Ura

Penn aloitti elokuvauransa 1980-luvun alussa debyyttiroolistaan vuonna 1983 ilmestyneessä elokuvassa Bad Boys. Hän on näytellyt yli 40 elokuvassa ja voittanut parhaan miespääosan Oscar-palkinnon kaksi kertaa. Ensimmäisen palkinnon hän sai roolisuorituksestaan Clint Eastwoodin ohjaamassa elokuvassa Menneisyyden ote, jossa hän esittää Jimmy Markumia. Helmikuussa 2009 hän voitti toisen pääosa-Oscarinsa elokuvasta Milk, jossa hän esittää homoaktivisti Harvey Milkia.
Hän on ollut myös kolme muuta kertaa ehdolla pääosa-Oscarin saajaksi, elokuvista Minä olen Sam (roolina tyttärensä huoltajuudesta kamppaileva kehitysvammainen isä Sam Dawson), Kuolemaantuomittu (roolina kuolemaantuomittu vanki Matthew Poncelet) ja Sweet and Lowdown (roolina ylimielinen, alkoholisoitunut jazzmuusikko Emmett Ray).
Muista elokuvapalkinnoista Penn on voittanut muun muassa Hopeisen karhun Berliinin elokuvajuhlilta (elokuvasta Kuolemaantuomittu), parhaan miesnäyttelijän Prix d’interprétation masculine -palkinnon Cannesin elokuvajuhlilta (elokuvasta She’s So Lovely) ja Golden Globen kategoriassa paras miespääosa draamaelokuvassa (elokuvasta Menneisyyden ote).
Vuonna 1991 Penn teki debyyttinsä ohjaajana elokuvalla The Indian Runner, joka perustuu Bruce Springsteenin kappaleeseen "Highway Patrolman". Myöhemmin hän on ohjannut kolme pitkää elokuvaa. Elokuvien Emily on poissa ja Kunniasanalla, joista ensiksi mainittu ilmestyi vuonna 1995 ja jälkimmäinen vuonna 2001, pääosaa esittää Jack Nicholson. Tositapahtumiin perustuvan vuoden 2007 elokuvan Erämaan armoille pääosassa on Emile Hirsch, joka esittää vaeltaja Christopher McCandlessia. Penn osallistui myös episodielokuvan 11'09"01 tekoon. Elokuva koostuu yhdestätoista eri ohjaajien lyhytelokuvasta, jotka käsittelevät syyskuun 11. päivän terrori-iskuja.
Yksityiselämä

Penn on ollut kahdesti naimisissa. Vuonna 1985 solmittu avioliitto poplaulaja Madonnan kanssa päättyi eroon vuonna 1989. Vuonna 1996 Penn meni naimisiin Robin Wrightin kanssa. Heillä on kaksi lasta, tytär Dylan Frances (s. 1991) poika Hopper Jack (s. 1993). Penn ja Wright ilmoittivat joulukuussa 2007 eroavansa, mutta he peruivat avioerohakemuksensa huhtikuussa 2008. Penn haki asumuseroa vaimostaan huhtikuussa 2009, mutta veti hakemuksen takaisin kolme viikkoa myöhemmin. Elokuussa 2009 Wright haki jälleen avioeroa. Sean Penn seurusteli Charlize Theronin kanssa 2013–2015.
Sean Penn on ottanut aktiivisesti kantaa ajankohtaisiin poliittisiin kysymyksiin. Hän on muun muassa kritisoinut vahvasti Irakin sotaa. Penniä on myös hyvin usein pilkattu liberaaleista huomautuksistaan, ja tämä nähdään erityisesti elokuvassa Team America – maailman poliisi, jossa Hollywoodin liberaaleja satirisoidaan antiamerikkalaisiksi hyväuskoisiksi hölmöiksi.
Filmografia > Näyttelijänä

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1981 | Hellinger’s Law | Hellinger’s Law | Bit Part |
| 1981 | The Killing of Randy Webster | The Killing of Randy Webster | Don Fremont |
| 1981 | Henkeen ja vereen | Taps | Alex Dwyer |
| 1982 | Kuumat kinkut | Fast Times at Ridgemont High | Jeff Spicoli |
| 1983 | Bad Boys | Bad Boys | Mick O’Brien |
| 1983 | Summerspell | Summerspell | Buddy |
| 1984 | Crackers – nakertajat | Crackers | Dillard |
| 1984 | Tästä alkaa elämä | Racing with the Moon | Henry ”Hopper” Nash |
| 1985 | Haukka ja lumimies | The Falcon and the Snowman | Daulton Lee |
| 1986 | Elossa todistamaan | At Close Range | Brad Jr. |
| 1986 | Shanghain yllätys | Shanghai Surprise | Glendon Wasey |
| 1988 | Colors – jengit | Colors | Danny McGavin |
| 1988 | Tuomio Berliinissä | Judgment in Berlin | Guenther X |
| 1989 | Sodan arvet | Casualties of War | Tony Meserve |
| 1989 | Emme ole enkeleitä | We’re No Angels | Jim |
| 1990 | Koston hetki | State of Grace | Terry Noonan |
| 1993 | Carlito’s Way | Carlito’s Way | Kleinfeld |
| 1995 | Kuolemaantuomittu | Dead Man Walking | Matthew Poncelet |
| 1997 | Rakastetut | Loved | Michael |
| 1997 | She’s So Lovely | She’s So Lovely | Eddie Quinn |
| 1997 | U-käännös helvettiin | U Turn | Bobby Cooper |
| 1997 | The Game – oletko valmis peliin? | The Game | Conrad Van Orton |
| 1997 | Hugo Pool | Hugo Pool | liftari |
| 1998 | Eddien maailma | Hurlyburly | Eddie |
| 1998 | Veteen piirretty viiva | The Thin Red Line | Welsh |
| 1999 | Sweet and Lowdown | Sweet and Lowdown | Emmet Ray |
| 2000 | Huvila kukkulalla | Up at the Villa | Rowley Flint |
| 2000 | Ennen yötä | Before Night Falls | Cuco Sanchez |
| 2000 | The Weight of Water | The Weight of Water | Thomas Janes |
| 2001 | Minä olen Sam | I Am Sam | Sam Dawson |
| 2003 | Pauly Shore Is Dead | Pauly Shore Is Dead | oma itsensä (cameo) |
| 2003 | It’s All About Love | It’s All About Love | Marciello |
| 2003 | Menneisyyden ote | Mystic River | Jimmy Markum |
| 2003 | 21 grammaa | 21 Grams | Paul Rivers |
| 2004 | Richard Nixonin salamurha | The Assassination of Richard Nixon | Samuel J. Bicke |
| 2005 | Tulkki | The Interpreter | Tobin Keller |
| 2006 | Kaikki kuninkaan miehet | All the King’s Men | Willie Stark |
| 2007 | Persepolis | Persepolis | Mr. Satrapi (ääni) |
| 2008 | What Just Happened | What Just Happened | oma itsensä |
| 2008 | Milk | Milk | Harvey Milk |
| 2010 | Fair Game | Fair Game | Joseph Wilson |
| 2011 | The Tree of Life | The Tree of Life | Jack |
| 2011 | This Must Be the Place | This Must Be the Place | Cheyenne |
| 2013 | Gangsterisota | Gangster Squad | Mickey Cohen |
| 2013 | Walter Mittyn ihmeellinen elämä | The Secret Life of Walter Mitty | Sean O’Connell |
| 2015 | The Gunman | The Gunman | Terrier |
| 2016 | Angry Birds -elokuva | The Angry Birds Movie | Terence (ääni) |
| 2019 | The Professor and the Madman | The Professor and the Madman | William Chester Minor |
Filmografia > Ohjaajana

The Indian Runner (1991)
Emily on poissa (The Crossing Guard) (1995)
Kunniasanalla (The Pledge) (2001)
11'09"01 (2002) (yksi yhdestätoista lyhytelokuvasta)
Erämaan armoille (Into the Wild) (2007)
Aiheesta muualla

Kuvia tai muita tiedostoja aiheesta Sean Penn Wikimedia Commonsissa
Sean Penn Internet Movie Databasessa. (englanniksi)
Sean Penn Elonetissä.
Sean Penn yhdessä silloisen vaimonsa Robin Wright Pennin kanssa vuonna 2006.
Poli (Italia)

| Poli |
| --- | --- |
 Polin keskustan kuja.
 Poli
 Koordinaatit: 41°53′N, 12°53′E 
Valtio:  Italia
Alue:  Latium
Metropolikaupunki:  Rooma
Pinta-ala:  
 – Kokonaispinta-ala:  21,75 km²
Väkiluku (31.12.2017)  (vakinaiset asukkaat):  2 399
 – Väestötiheys:  110 as./km²
 
 www.comune.poli.rm.it 
Infobox OKVirheellinen NIMI-arvo: 
Poli on kunta Keski-Italiassa, Latiumin alueella, Rooman metropolikaupungissa. Kunta sijaitsee Roomasta 40 kilometriä itään. Polissa on runsaat 2 000 asukasta.